3. Administration af vederlagsreglerne ved byrådsmedlemmers fravær 
(Åben)
Tidl. politisk behandling
Forventet sagsgang
ØK, BY
Lovgrundlag
[adresse] og vederlagsbekendtgørelsen 
SAGENS INDHOLD
Byrådet skal i denne sag tage stilling til administrationen af de nye regler om vederlag til byrådsmedlemmer, 
der har fravær (forfald) og herunder delegation af kompetence til forvaltningen. 
Vederlagsreglerne for byrådsmedlemmer er blevet ændret med virkning fra 15.oktober 2020. Ændringerne 
betyder bl.a., at vederlag ophører efter 1 måneds fravær mod før 3 måneders fravær. Endvidere er der ved 
fravær på grund af helbredstilstand, graviditet, barsel eller adoption indført et krav om dokumentation for 
fraværet for at kunne bevare retten til vederlag i indtil 9 måneder. Kravet om dokumentation vil kunne 
opfyldes ved indhentelse af lægelig eller anden relevant dokumentation.  
Baggrunden for ændringerne er Folketingets ønske om at stramme op på reglerne om vederlæggelse af 
byrådsmedlemmer, som er fraværende fra deres hverv.
Social- og Indenrigsministeriets skrivelse om de ændrede regler er vedlagt som bilag. 
VURDERING
Kravet om dokumentation for fraværet kan fraviges, hvis det er ”åbenbart ubegrundet” at stille krav om 
dokumentation. Det betyder, at der ved åbenbare, kendte fraværsårsager som fx kendt 
hospitalsindlæggelse, terminal sygdom, alvorligt trafikuheld, fødsel eller lignende ikke skal stilles krav om 
dokumentation. Det fraværende medlems egne tilkendegivelser vil ofte til tilstrækkelige. 
Hvis det vurderes, at der er er behov for dokumentation, skal dokumentationen indsendes senest 14 dage 
efter, at forfald er meddelt. Der skal derudover anmodes om fornyet dokumentation med passende 
mellemrum for, at retten til fravær bevares i indtil 9 måneder. Kravet om indhentelse af fornyet 
dokumentation vil efter omstændighederne også kunne være ubegrundet. 
9-måneders perioden regnes fra fraværsperiodens begyndelse, uanset om stedfortræderen først er indkaldt 
på et senere tidspunkt. 
Det er Byrådet, der har kompetencen til at afgøre, om det er nødvendigt at indhente dokumentation. Det er 
også Byrådet, der har kompetencen til at vurdere, hvornår 9 måneders fristen skal regnes fra. 
Af Social- og Indenrigsministeriets skrivelse fremgår, at ovenstående beslutninger henhører under den 
daglige administration af vederlagsreglerne. Byrådet kan derfor delegere kompetencen til forvaltningen til 
at beslutte, hvorvidt dokumentationskravet i det enkelte tilfælde er åbenbart ubegrundet, og hvorvidt det er 
opfyldt. Ligeledes kan Byrådet delegere kompetencen til forvaltningen til at vurdere, hvornår 9-måneders 
perioden regnes fra.
Byråd
23-03-2021 19:00
Sagsnr. MOD-2020-00241
DokID: 
Sagsbehandler: Rita Lassen 
Dorte Mikkelsen (tinj)
Ved delegation af opgaven, vil forvaltningen træffe beslutningen, og Byrådet vil blive orienteret om den 
konkrete afgørelse.  
For så vidt angår ændringen om, at vederlag nu ophører efter 1 måneds fravær mod før 3 måneders fravær, 
kan det oplyses, at forvaltningen vil kontakte et byråds-/udvalgs-medlem, såfremt vedkommende ikke ses 
at have varetaget et eller flere af sine hverv i en måned. Forvaltningen vil oplyse vedkommende om, at 
dennes vederlag bortfalder ved månedens udgang og først genoptages, når vedkommende igen varetager 
sit/sine hverv. 
Hvis der skulle opstå situationer, hvor der er uenighed mellem det pågældende byrådsmedlem og 
forvaltningen om, hvorvidt vedkommende har været fraværende fra sit/sine hverv, vil sådanne situationer 
blive forelagt for Byrådet til afgørelse. 
ØKONOMI
Favrskov Kommunes udgifter til vederlag til medlemmer, der måtte være fraværende i en længere periode 
end 1 måned, vil blive mindre, idet vederlaget efter de nye regler bortfalder efter 1 måneds fravær mod før 
3 måneders fravær. Det må – baseret på hidtidige erfaringer – antages, at der vil være tale om meget få 
tilfælde.  
Byrådet kan beslutte at godtgøre byrådsmedlemmers eventuelle udgifter til lægeerklæringer efter § 16, stk. 
11, i styrelsesloven. Dette vurderes ikke at have en væsentlig økonomisk betydning, da længerevarende 
forfald med krav om dokumentation erfaringsmæssigt forekommer relativt sjældent. Det bemærkes, at en 
lægeerklæring koster ca. 5-600 kr. 
INDSTILLING
Borgmesteren indstiller til Byrådet:
1.
At beslutninger om, hvorvidt der skal indhentes dokumentation ved fravær som følge af 
helbredstilstand, graviditet eller barsel og om beslutninger om, hvorvidt dokumentationskravet er 
opfyldt, delegeres til forvaltningen. 
2.
At vurderingen af, hvornår 9-måneders vederlagsperioden regnes fra, delegeres til forvaltningen. 
3.
At 
byrådsmedlemmers 
eventuelle 
udgifter 
til 
lægeerklæringer 
m.v. 
i 
forbindelse 
med 
dokumentationskrav ved fravær godtgøres. 
BESLUTNING
Økonomiudvalget, 16. marts 2021:
Fraværende: Ingen.
Indstilles godkendt.  
Byrådet, 23. marts 2021:
Fraværende: Ingen.
Godkendt.
Bilag
1.
Skrivelse om bekendtgørelse om ændring af bekendtgørelse om vederlag, diæter, pension m.v. for 
varetagelsen af kommunale hverv ( (2400268)
